茶亭站
茶亭站，是福州地鐵1號線其蜀萆臺中站其車站，伊敆福建省福州市臺江區八一七中路共群眾路墿口其下底。茶亭站敆2017年1月6號開始使。

站名來源 

《閩都別記》記載嚽塊有僧人為了方便趁城裏儂遘台江，就敆墿懸頂起了蜀萆亭免費送茶、乞儂休息；明清辰侯開了雅価茶館，所以號茶亭。

車站結構

站廳 

茶亭站其站廳是一般其裝修，無什乇特色。車站裡勢其廁所敆車站其西邊。

站臺 

茶亭站有兩萆站臺，都是乞1號線使其，站臺是島式站臺其設計，其中，1號站臺是去象峰，2號站臺是去三江口使其。

出入口 

茶亭站有四萆出入口，無障礙電梯敆B出入口。其中，A共B出入口其邊兜有公交車站「茶亭站」。

福州地鐵車站